Komission päätös,
tehty 18 päivänä heinäkuuta 2000,
elintarvikkeissa käytettyjä aromiaineita koskevan luettelon hyväksymisestä tehdyn päätöksen 1999/217/EY muuttamisesta
(tiedoksiannettu numerolla K(2000) 1722)
(ETA:n kannalta merkityksellinen teksti)
(2000/489/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elintarvikkeissa käytettyjä tai käytettäväksi tarkoitettuja aromiaineita koskevan yhteisön menettelyn määräämisestä 28 päivänä lokakuuta 1996 annetun Euroopan parlamentin ja neuvoston asetuksen (EY) N:o 2232/96(1) ja erityisesti sen 3 artiklan 2 kohdan,
sekä katsoo seuraavaa:
(1) Komissio vahvisti asetuksen (EY) N:o 2232/96 3 artiklan 2 kohdan mukaisesti luettelon elintarvikkeissa käytetyistä aromiaineista tekemällä päätöksen 1999/217/EY(2).
(2) Aineiden arvioinnin jatkamiseksi luetteloon on tarpeen lisätä tiettyjä aineita, jotka ovat siitä tähän saakka puuttuneet, sekä muuttaa eräitä kohtia uusien tietojen perusteella.
(3) Yksityiskohtaisista säännöistä, joita noudattamalla jäsenvaltioiden ja Euroopan talousalueesta tehdyn sopimuksen allekirjoittajamaiden olisi varmistettava Euroopan parlamentin ja neuvoston asetuksessa (EY) N:o 2232/96 tarkoitettujen aromiaineiden kehittämiseen ja valmistukseen liittyvän henkisen omaisuuden suoja, 21 päivänä huhtikuuta 1998 annetun komission suosituksen 98/282/EY(3) mukaisesti ilmoituksen tehnyt jäsenvaltio on useiden aineiden osalta ilmoittanut, ettei ainetta koskevia tietoja tarvitse suojata ja että kyseiset aromiaineet voidaan siten siirtää luettelon avoimiin osiin.
(4) Päätös 1999/217/EY olisi siten muutettava vastaavasti.
(5) Tässä päätöksessä määrätyt toimenpiteet ovat pysyvän elintarvikekomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 1999/217/EY tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä heinäkuuta 2000.